JARACAL • View topic - Seën, Hoor en Doen
Seën, Hoor en Doen
Post subject: Seën, Hoor en Doen
Deuteronónium 28:2 "En al hierdie seëninge sal oor jou kom en jou inhaal as jy luister na die stem van die Here jou God."
Die Lewende Bybel: "As julle luister wat die Here jou God sê, sal julle oorstroom word met al die voorspoed wat ek nou hier noem."
Seën, hoor en doen – hierdie is drie woorde wat aan mekaar verbind is. As jy geseënd wil wees moet jy kan hoor en doen. Andersom is dit ook waar: As jy hoor en doen, sal jy geseënd wees. Hierdie begrip is "n waarheid regdeur die Bybel vind.
Van kleins af is dit só dat kinders wil ontvang, maar nie altyd wil hoor en doen wat hul ouers van hulle verlang nie. Ons word groot met hierdie verkeerde beginsel in ons lewe, daarom is dit soms moeilik om as "n volwassene te hoor en te doen wat God verlang. Geen wonder dat ons van die seëninge wat Hy beloof het baie keer misloop nie.
Deut. 28, vanaf vers een tot veertien is vol wonderlike seëning. En volgens Gal. 3:14,29 kan ons as Christene vandag ook deel in al die seëninge wat God vir Israel beloof het.
Ek is seker jy verlang na die seën van die Here – ek ook. Maar dan moet ons leer om duidelik te hoor en te doen wat God van ons verlang. God kan nie wag om ons te seën nie, maar wat hy in Deut. 28 aan Israel gesê het, geld nog steeds vandag ook vir ons. Luister mooi – doen wat Sy Gees in jou hart gee om te doen – en Sy seëninge sal oorvloedig wees.
Ek spreek Num. 6:24-26 oor jou (julle) uit: (Die Boodskap)
"Die Here sal julle seën en julle oppas. Die Here sal met deernis na julle kyk en baie goed vir julle wees. Die Here sal julle gebede beantwoord en vir julle vrede gee."